2019. gada 19. martā Noteikumi Nr. 125

Rīgā (prot. Nr. 14 24. §)

**Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"**

Izdoti saskaņā ar

Epidemioloģiskās drošības likuma

30. panta pirmo, otro un trešo daļu un

31. panta piekto daļu

Izdarīt Ministru kabineta 2000. gada 26. septembra noteikumos Nr. 330 "Vakcinācijas noteikumi" (Latvijas Vēstnesis, 2000, 341./343. nr.; 2001, 154. nr.; 2002, 3., 177. nr.; 2003, 167., 183. nr.; 2006, 87., 193. nr.; 2007, 93. nr.; 2008, 18., 92. nr.; 2009, 130., 145. nr.; 2010, 196. nr.; 2012, 32., 62. nr.; 2013, 149., 250. nr.; 2015, 20. nr.; 2016, 245. nr.) šādus grozījumus:

1. Izteikt 3. un 3.1punktu šādā redakcijā:

"3. Obligāti vakcinējami ir:

3.1. bērni – pret tuberkulozi, difteriju, stingumkrampjiem, garo klepu, poliomielītu, masalām, masaliņām, epidēmisko parotītu, b tipa Haemophilus influenzae infekciju, B hepatītu, vējbakām, pneimokoku infekciju, rotavīrusu infekciju, cilvēka papilomas vīrusa infekciju, sezonālo gripu saskaņā ar šo noteikumu 1. pielikumu;

3.2. pieaugušie – pret difteriju un stingumkrampjiem saskaņā ar šo noteikumu 2. pielikumu;

3.3. bērni un pieaugušie – pret trakumsērgu pēc saskares ar dzīvniekiem vai cilvēkiem, kuri ir slimi vai ir aizdomas par viņu saslimšanu ar trakumsērgu;

3.4. grūtnieces – pret sezonālo gripu;

3.5. personas, kuras nav vakcinētas pret B hepatītu un saņem hroniskās hemodialīzes vai hemodiafiltrācijas procedūras, – pret B hepatītu;

3.6. nevakcinētas kontaktpersonas (bērni un pieaugušie) pēc epidemio­loģiskām indikācijām – pret difteriju, poliomielītu, masalām, masaliņām, epidēmisko parotītu;

3.7. bērni – pret ērču encefalītu saskaņā ar šo noteikumu 23.1 punktu.

3.1 Ja bērns nav saņēmis šo noteikumu 3.1. apakšpunktā norādīto vakcīnu, viņam ir tiesības to saņemt līdz 18 gadu vecuma sasniegšanai (izņemot vakcināciju pret sezonālo gripu), ja to pieļauj vakcīnas lietošanas instrukcija un ja konkrētā vakcīna ir bijusi iekļauta vakcinācijas kalendārā laikā, kad bērnam bija šo noteikumu [1. pielikumā](http://likumi.lv/doc.php?id=11215#piel1) norādītais vakcinācijai atbilstošais vecums. Vakcināciju līdz 18 gadu vecuma sasniegšanai veic, ievērojot vakcīnas lietošanas instrukcijā norādīto vakcinācijas shēmu un vakcīnas devu skaitu."

2. Izteikt 5. punktu šādā redakcijā:

"5. Persona netiek vakcinēta, ja tai pēc attiecīgās vakcīnas lietošanas vai uz kādu no vakcīnas sastāvdaļām ir konstatēta absolūtā vakcinācijas kontrindikācija (anafilakse). Personas vakcinācija var tikt atlikta personas veselības stāvokļa dēļ. Personas nevakcinēšanas vai vakcinācijas atlikšanas iemeslus ieraksta pacienta medicīniskajā dokumentācijā."

3. Aizstāt 9. punktā vārdus "Imunizācijas valsts programmu" ar vārdiem "imunizācijas valsts politiku".

4. Izteikt 10. punktu šādā redakcijā:

"10. Vakcinācijas iestādes:

10.1. plāno un pasūta nepieciešamo vakcīnu daudzumu, ievērojot šādus nosacījumus:

10.1.1. regulāri (katru mēnesi) izmantojamās vakcīnas pasūta tādā daudzumā, kas nepārsniedz vakcinācijas iestādes divu mēnešu vidējo katras vakcīnas izlietojumu, ņemot vērā vakcinējamo personu skaitu, esošo vakcīnu atlikumu un iespējas nodrošināt vakcīnu uzglabāšanu atbilstoši šo noteikumu 18. punktā minētajām prasībām. Maksimālo pasūtāmo vakcīnu daudzumu aprēķina, izmantojot šādu formulu:

Pmax = I × 2 – A, kur

Pmax – maksimālais pasūtāmo vakcīnu daudzums;

I – vidējais vakcīnas izlietojums pēdējo 12 mēnešu laikā;

2 – divi mēneši;

A – vakcīnas atlikums pasūtījuma noformēšanas dienā;

10.1.2. vakcīnas, kuras netiek izmantotas regulāri vai vakcinācijas kalendārā iekļautas no jauna, pasūta, balstoties uz vakcīnu izlietojuma prognozi, nepārsniedzot divu mēnešu krājuma apjomu;

10.2. katru mēnesi līdz piektajam datumam iesniedz Slimību profilakses un kontroles centra attiecīgās reģionālās nodaļas epidemiologam vakcīnu pasūtījumu kārtējam mēnesim un pārskatu par vakcīnu izlietojumu pārskata mēnesī, aizpildot iedzīvotāju imunizācijas pārskata un vakcīnu pasūtījuma veidlapu ([3. pielikums](https://likumi.lv/ta/id/11215#piel3)). Ja ārpus kārtējā pasūtījuma nepieciešama papildu vakcīna, vakcinācijas iestāde sagatavo un iesniedz Slimību profilakses un kontroles centra attiecīgās reģionālās nodaļas epidemiologam pamatotu rakstisku pieprasījumu konkrētās vakcīnas saņemšanai. Minēto pasūtījumu ieraksta iedzīvotāju imunizācijas pārskata un vakcīnu pasūtījuma veidlapā;

10.3. atbild par vakcīnu racionālu plānošanu, pasūtīšanu, krājumu uzturēšanu, uzglabāšanu un izlietojumu, kā arī norīko atbildīgo personu par vakcīnu saņemšanu, uzglabāšanu, izlietošanu, uzskaiti, atdošanu atpakaļ vai norakstīšanu un iznīcināšanu vakcinācijas iestādē."

5. Izteikt 18. punktu šādā redakcijā:

"18. Vakcīnas uzglabā ledusskapī oriģinālā iepakojumā atbilstoši ražotāja noteiktajam uzglabāšanas temperatūras režīmam. Darbdienas sākumā un beigās pārbauda un reģistrē temperatūru ledusskapī, kā arī norāda temperatūras neatbilstības iemeslus un to novēršanas pasākumus, plānotos ledusskapja atslēgumus (ledusskapja atkausēšana un tīrīšana), profilaktiskās apskates, bojājumus un remontdarbus. Minētos ierakstus glabā trīs gadus."

6. Papildināt noteikumus ar 18.4 punktu šādā redakcijā:

"18.4 Ja vakcinācijas iestādē konstatē lietošanai nederīgu vakcīnu, kas iegādāta par valsts budžeta līdzekļiem, vakcinācijas iestāde piecu darbdienu laikā aizpilda un iesniedz Slimību profilakses un kontroles centra attiecīgās reģionālās nodaļas epidemiologam pārskatu par vakcīnu norakstīšanu/atdošanu atpakaļ (8. pielikums)."

7. Izteikt 25. punktu šādā redakcijā:

"25. Ārstniecības persona pirms katras vakcinācijas noskaidro vakcinējamās personas veselības stāvokli, kā arī relatīvās kontrindikācijas vakcinācijas veikšanai un citus piesardzības aspektus, kuru dēļ vakcinācija ir jāatliek, vai iespējamo absolūto kontrindikāciju (anafilakse), kad vakcinācija netiek veikta."

8. Izteikt 26.1. apakšpunktu šādā redakcijā:

"26.1. par vakcinācijas absolūtās kontrindikācijas vai relatīvo kontrindikāciju noskaidrošanu. Ja vakcinējamai personai konstatēta relatīvā kontrindikācija vai nepieciešams ievērot piesardzību citu iemeslu dēļ, attiecīgā persona vai viņas likumīgie pārstāvji tiek informēti par laiku, kad nepieciešams ierasties uz atkārtotu apskati vai vakcināciju;".

9. Izteikt 27.3. apakšpunktu šādā redakcijā:

"27.3. skaidrot vakcinācijas nozīmi un, ja vakcinācija nav iekļauta vakcinācijas kalendārā, ieteikt personām, kuras pieder pie riska grupām, atbilstoši individuālajam riskam vai medicīniskajām indikācijām vakcinēties pret sezonālo gripu, ērču encefalītu, A hepatītu, B hepatītu, pneimokoku infekciju, meningokoku infekciju, vējbakām, garo klepu, masalām, masaliņām, epidēmisko parotītu un cilvēka papilomas vīrusa infekciju."

10. Svītrot 45.2. apakšpunktā vārdus "vakcinācijas un tās komplikāciju (blakusparādību) reģistrāciju".

11. Izteikt 45.3. apakšpunktu šādā redakcijā:

"45.3. vakcīnu izplatīšanu un lietošanu."

12. Papildināt noteikumus ar 61., 62. un 63. punktu šādā redakcijā:

"61. Prasība vakcinācijas iestādēm aizpildīt pārskatu par vakcīnu norakstīšanu/atdošanu atpakaļ stājas spēkā 2019. gada 1. aprīlī.

62. Vakcināciju pret gripu sešus līdz 23 mēnešus (ieskaitot) veciem bērniem un grūtniecēm uzsāk ar 2019. gada 1. oktobri.

63. Kombinēto vakcīnu pret difteriju, stingumkrampjiem un poliomielītu 14 gadus veciem bērniem lieto līdz 2019. gada 31. decembrim."

13. Izteikt 1. pielikumu šādā redakcijā:

"1. pielikums

Ministru kabineta

2000. gada 26. septembra

noteikumiem Nr. 330

**Bērnu vakcinācijas kalendārs**

|  |  |  |  |  |
| --- | --- | --- | --- | --- |
| Nr.  p. k. | Vakcinējamās  personas vecums | Infekcijas slimība, pret kuru  obligāti veicama vakcinācija | Vakcīnu nosaukumu  apzīmējumi\* | Piezīmes |
| 1. | 0–12 stundas | B hepatīts | HB | Vakcīnu pret B hepatītu ievada tikai riska grupas jaundzimušajiem (dzimuši B hepatīta virsmas antigēna (HBsAg) pozitīvām mātēm vai mātēm, kuras nebija pārbaudītas HBsAg klātbūtnes noteikšanai). Vakcīnas devas ievada atbilstoši vakcīnas lietošanas instrukcijai |
| 2. | No 12 stundām | Tuberkuloze | BCG | Ja vakcinācija tiek veikta, bērnam sasniedzot divu mēnešu vecumu, pirms vakcinācijas tiek veikts tuberkulīna tests, lai izslēgtu iespējamu bērna inficēšanos ar tuberkulozi |
| 3. | No 6 nedēļām | Rotavīrusu infekcija | RV1, RV2 vai RV1, RV2 un RV3 | Divas vai trīs devas atbilstoši vakcīnas lietošanas instrukcijai |
| 4. | 2 mēneši | Difterija, stingumkrampji, garais klepus, poliomielīts, b tipa *Haemophilus* *influenzae* infekcija, B hepatīts | DTaP-IPV-Hib-HB1 | Lieto kombinēto vakcīnu pret difteriju, stingumkrampjiem, garo klepu (ar garā klepus bezšūnu komponentu), poliomielītu, b tipa *Haemophilus* *influenzae* infekciju un B hepatītu |
| Pneimokoku infekcija | PCV1 |  |
| 5. | 4 mēneši | Difterija,  stingumkrampji, garais klepus, poliomielīts,  b tipa *Haemophilus* *influenzae* infekcija, B hepatīts | DTaP-IPV-Hib-HB2 | Lieto kombinēto vakcīnu pret difteriju, stingumkrampjiem, garo klepu (ar garā klepus bezšūnu komponentu), poliomielītu, b tipa *Haemophilus* *influenzae* infekciju un B hepatītu |
| Pneimokoku infekcija | PCV2 |  |
| 6. | 6 mēneši | Difterija, stingumkrampji, garais klepus, poliomielīts, b tipa *Haemophilus* *influenzae* infekcija, B hepatīts | DTaP-IPV-Hib-HB3 | Lieto kombinēto vakcīnu pret difteriju, stingumkrampjiem, garo klepu (ar garā klepus bezšūnu komponentu), poliomielītu, b tipa *Haemophilus* *influenzae* infekciju un B hepatītu |
| 7. | 6–23 mēneši (ieskaitot) | Gripa | *Vaccinum influenzae* | Lieto vakcīnu pret sezonālo gripu |
| 8. | 12–15 mēneši | Difterija,  stingumkrampji, garais klepus, poliomielīts,  b tipa *Haemophilus* *influenzae* infekcija, B hepatīts | DTaP-IPV-Hib-HB4 | Lieto kombinēto vakcīnu pret difteriju, stingumkrampjiem, garo klepu (ar garā klepus bezšūnu komponentu), poliomielītu, b tipa *Haemophilus* *influenzae* infekciju un B hepatītu |
| Pneimokoku infekcija | PCV3 |  |
| Masalas, masaliņas, epidēmiskais parotīts | MPR1 | Lieto kombinēto vakcīnu pret masalām, masaliņām un epidēmisko parotītu. Iespējams lietot arī kombinēto vakcīnu pret masalām, masaliņām, epidēmisko parotītu un vējbakām |
| Vējbakas | Varicella1 |  |
| 9. | 7 gadi | Difterija,  stingumkrampji, garais klepus, poliomielīts | DTaP-IPV5 | Lieto kombinēto vakcīnu pret difteriju, stingumkrampjiem, garo klepu (ar garā klepus bezšūnu komponentu) un poliomielītu.  Bērnu drīkst vakcinēt agrāk, ja bērns uzsāk obligātās pamatizglītības apguvi |
| Masalas,  masaliņas, epidēmiskais parotīts | MPR2 | Pret masalām, masaliņām un epidēmisko parotītu revakcinē bērnus, kuri saņēmuši vienu MPR vakcīnas devu.  Bērnu drīkst vakcinēt agrāk, ja bērns uzsāk obligātās pamatizglītības apguvi |
| Vējbakas | Varicella2 | Pret vējbakām revakcinē bērnus, kuri saņēmuši vienu vakcīnas devu pret vējbakām un kuri nav pārslimojuši vējbakas.  Bērnu drīkst vakcinēt agrāk, ja bērns uzsāk obligātās pamatizglītības apguvi |
| 10. | 12 gadi (meitenes) | Cilvēka papilomas vīrusa infekcija | CPV1 un CPV2 vai CPV1, CPV2 un CPV3 | Divas vai trīs devas atbilstoši vakcīnas lietošanas instrukcijai un meitenes vecumam vakcinācijas brīdī |
| 11. | 14 gadi | Difterija un  stingumkrampji | dT6 | Lieto kombinēto vakcīnu pret difteriju un stingumkrampjiem ar samazinātu difterijas toksoīda daudzumu |

Piezīme. \* Ja vakcinācijas kalendārā noteiktā kombinētā vakcīna valstī nav pieejama, to var aizvietot ar citu līdzvērtīgu vakcīnu kombināciju."

14. Izteikt 3. pielikuma 2.A punktu šādā redakcijā:

"**2.A. Bērnu vakcinācija pret B hepatītu**

|  |  |  |  |  |
| --- | --- | --- | --- | --- |
| Vakcinācija | Vakcinējamo bērnu vecums | Rindas numurs | Vakcinēto bērnu skaits | |
| kopā | t. sk. ar monovakcīnu |
| A | B | C | 01 | 02 |
| 1. deva | Kopā | 1 |  |  |
| t. sk. 0–12 stundas\* | 2 |  |  |
| 2 mēneši | 3 |  |  |
| 2. deva | Kopā | 4 |  |  |
| 3. deva | Kopā | 5 |  |  |
| t. sk. 6–11 mēneši | 6 |  |  |
| 4. deva | Kopā | 7 |  |  |
| t. sk. 12–15 mēneši | 8 |  |  |
| Kopā | | 9 |  |  |
| Piezīme.\* Norāda vakcināciju, kas veikta bērniem 0–12 stundu vecumā." | | | | |

15. Izteikt 3. pielikuma 7.A punktu šādā redakcijā:

"**7.A. Meiteņu vakcinācija pret cilvēka papilomas vīrusa infekciju**

|  |  |  |  |
| --- | --- | --- | --- |
| Vakcinācija | Rindas numurs | Vakcinēto meiteņu skaits | |
| kopā | t. sk. 12 gadu vecumā |
| A | B | 01 | 02 |
| 1. deva | 1 |  |  |
| 2. deva | 2 |  |  |
| 3. deva\* | 3 |  | X |
| Kopā | 4 |  |  |
| Piezīme.\* Atbilstoši vakcīnas lietošanas instrukcijai no 15 gadu vecuma ievada trīs vakcīnas devas." | | | |

16. Izteikt 3. pielikuma 8.A un 8.B punktu šādā redakcijā:

"**8.A. To personu vakcinācija pret B hepatītu, kuras saņem hroniskās hemodialīzes vai hemodiafiltrācijas procedūras**

|  |  |  |  |  |
| --- | --- | --- | --- | --- |
| Vakcinācija | | | Rindas numurs | Vakcinēto personu skaits |
| A | | | B | 01 |
| Kopā | | | 1 |  |
| t. sk. | 1. deva |  | 2 |  |
|  | 2. deva |  | 3 |  |
|  | 3. deva |  | 4 |  |
|  | 4. deva |  | 5 |  |

**8.B. Vakcīnas atlikums un pasūtījums**

|  |  |  |  |
| --- | --- | --- | --- |
| Vakcīnas nosaukums | Rindas numurs | Atlikums (devas) | Pasūtījums (devas) |
| A | B | 01 | 02 |
| Vakcīna pret B hepatītu (HB) personām, kuras saņem hroniskās hemodialīzes vai hemodiafiltrācijas procedūras | 1 |  | " |

17. Izteikt 3. pielikuma 11. un 11.A punktu šādā redakcijā:

"**11. Vakcinācija, kuru neapmaksā no valsts budžeta līdzekļiem vai apmaksā daļēji**

|  |  |  |  |  |
| --- | --- | --- | --- | --- |
| Infekcijas slimība, pret kuru veikta vakcinācija | | Rindas numurs | Vakcinēto personu skaits | |
| kopā | t. sk. bērni |
| A | | B | 01 | 02 |
| A hepatīts | 1. deva | 1 |  |  |
| 2. deva | 2 |  |  |
| 3. deva | 3 |  |  |
| B hepatīts | 1. deva | 4 |  |  |
| 2. deva | 5 |  |  |
| 3. deva | 6 |  |  |
| 4. deva | 7 |  |  |
| Dzeltenais drudzis |  | 8 |  |  |
| Ērču encefalīts | 1. deva | 9 |  |  |
| 2. deva | 10 |  |  |
| 3. deva | 11 |  |  |
| balstvakcinācija | 12 |  |  |
| Sezonālā gripa | 1. deva | 13 |  |  |
| 2. deva | 14 |  |  |
| Holera |  | 15 |  |  |
| Vēdertīfs |  | 16 |  |  |
| Japānas encefalīts |  | 17 |  |  |
| Poliomielīts |  | 18 |  |  |
| Masalas |  | 19 |  |  |
| Masaliņas |  | 20 |  |  |
| Epidēmiskais parotīts |  | 21 |  |  |
| Meningokoku infekcija | vakcinācija | 22 |  |  |
| balstvakcinācija | 23 |  |  |
| Pneimokoku infekcija | 1. deva | 24 |  |  |
| 2. deva | 25 |  |  |
| 3. deva | 26 |  |  |
| 4. deva | 27 |  |  |
| balstvakcinācija | 28 |  |  |
| Trakumsērga (profilaktiski) | 1. deva | 29 |  |  |
| 2. deva | 30 |  |  |
| 3. deva | 31 |  |  |
| balstvakcinācija | 32 |  |  |
| Vējbakas | 1. deva | 33 |  |  |
| 2. deva | 34 |  |  |
| Cilvēka papilomas vīrusa infekcija | 1. deva | 35 |  |  |
| 2. deva | 36 |  |  |
| 3. deva | 37 |  |  |
| Garais klepus |  | 38 |  |  |
| Cita \_\_\_\_\_\_\_\_\_\_\_\_\_ |  | 39 |  |  |

**11.A. Bērnu vakcinācija pret rotavīrusu infekciju**

|  |  |  |
| --- | --- | --- |
| Vakcinācija | Rindas numurs | Kopā |
| A | B | 01 |
| 1. deva | 1 |  |
| 2. deva\* | 2 |  |
| 3. deva\* | 3 |  |
| Kopā | 4 |  |
| Piezīme.\* Pilns vakcinācijas kurss – divas vai trīs vakcīnas devas (atbilstoši vakcīnas lietošanas instrukcijai)." | | |

18. Papildināt 3. pielikumu ar 12., 12.A un 13. punktu šādā redakcijā:

"**12. Bērnu un grūtnieču vakcinācija pret sezonālo gripu**

|  |  |  |  |
| --- | --- | --- | --- |
| Vakcinējamo grupa | Rindas numurs | Veikto vakcināciju skaits | Vakcinēto personu skaits |
| A | B | 01 | 02 |
| 6–23 mēnešus (ieskaitot) veci bērni | 1 |  |  |
| Grūtnieces | 2 |  |  |
| Kopā | 3 |  |  |

**12.A. Vakcīnas atlikums un pasūtījums**

|  |  |  |  |
| --- | --- | --- | --- |
| Vakcīnas nosaukums | Rindas numurs | Atlikums (devas) | Pasūtījums (devas) |
| A | B | 01 | 02 |
| Vakcīna pret gripu 6–23 mēnešus (ieskaitot) vecu bērnu vakcinācijai | 1 |  |  |
| Vakcīna pret gripu grūtnieču vakcinācijai | 2 |  |  |
| Kopā | 3 |  |  |

**13. Nevakcinētu kontaktpersonu vakcinācija atbilstoši epidemioloģiskām indikācijām**

|  |  |  |  |
| --- | --- | --- | --- |
| Infekcijas slimība | Rindas numurs | Vakcinēto personu skaits | Veikto vakcināciju skaits |
| A | B |  |  |
| Difterija | 1 |  |  |
| Poliomielīts | 2 |  |  |
| Masalas | 3 |  |  |
| Masaliņas | 4 |  |  |
| Epidēmiskais parotīts | 5 |  | " |

19. Svītrot 6. pielikuma 2. un 5. punktu.

20. Papildināt 6. pielikumu ar 13., 14. un 15. punktu šādā redakcijā:

"13. Sabiedrība ar ierobežotu atbildību "Ziemeļkurzemes reģionālā slimnīca".

14. Sabiedrība ar ierobežotu atbildību "Bowarin centrs".

15. Valsts sabiedrība ar ierobežotu atbildību "Bērnu klīniskā universitātes slimnīca"."

21. Papildināt noteikumus ar 8. pielikumu šādā redakcijā:

"8. pielikums

Ministru kabineta

2000. gada 26. septembra

noteikumiem Nr. 330

**Pārskats par vakcīnu norakstīšanu/atdošanu atpakaļ**

(vajadzīgo pasvītrot)

Ārstniecības iestādes nosaukums un adrese

|  |
| --- |
|  |
| Kods http://www.vestnesis.lv/wwwraksti/BILDES/KVADRATS.GIFhttp://www.vestnesis.lv/wwwraksti/BILDES/KVADRATS.GIFhttp://www.vestnesis.lv/wwwraksti/BILDES/KVADRATS.GIFhttp://www.vestnesis.lv/wwwraksti/BILDES/KVADRATS.GIFhttp://www.vestnesis.lv/wwwraksti/BILDES/KVADRATS.GIFhttp://www.vestnesis.lv/wwwraksti/BILDES/KVADRATS.GIFhttp://www.vestnesis.lv/wwwraksti/BILDES/KVADRATS.GIFhttp://www.vestnesis.lv/wwwraksti/BILDES/KVADRATS.GIFhttp://www.vestnesis.lv/wwwraksti/BILDES/KVADRATS.GIF |
|  |
| (ārstniecības personas vārds, uzvārds, tālruņa numurs) |

Informācija par vakcīnu

|  |  |
| --- | --- |
| 1. Nosaukums |  |
| 2. Sērijas numurs |  |
| 3. Derīguma termiņš |  |
| 4. Saņemšanas datums |  |
| 5. Norakstīšanas iemesls/atdošanas atpakaļ iemesls |  |
|  | (norāda kodu\* atbilstošivakcīnu norakstīšanas/ atdošanas atpakaļ iemeslu klasifikatoram) |
| 6. Daudzums |  |
| 7. Fakta konstatēšanas datums |  |
| 8. Norakstīšanas/atdošanas atpakaļ datums |  |
| 9. Iznīcināšanas datums |  |
| 10. Iznīcināšanas veids |  |

Piezīmes (ja nepieciešams) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_ | Iestādes vadītājs | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |
| (datums\*\*) |  | (vārds, uzvārds) | (paraksts\*\*)  Z. v.\*\* |

**Iemeslu klasifikators vakcīnu norakstīšanai/atdošanai atpakaļ**

|  |  |
| --- | --- |
| Kods\* | Iemesls vakcīnas norakstīšanai/atdošanai atpakaļ |
| 01 | Beidzies vakcīnas derīguma termiņš |
| 02 | Vakcīnas flakonam (ampulai vai šļircei) nav marķējuma |
| 03 | Marķējuma informācija nav salasāma |
| 04 | Atklāta marķējumā sniegtās informācijas neatbilstība saturam |
| 05 | Saņemta bojāta vakcīna (nelabvēlīgu ražošanas vai transportēšanas faktoru ietekme) |
| 06 | Vakcīna acīmredzami bojāta ārstniecības iestādē |
| 07 | Ir aizdomas vai pazīmes, kas liecina par vakcīnas uzglabāšanas režīma neievērošanu |
| 08 | Konstatēta vakcīnas vai šķīdinātāja redzama neatbilstība lietošanas instrukcijā norādītajām fizikālajām īpašībām |
| 09 | Vakcīnas šķīdinātājs nav paredzēts konkrētajai vakcīnai |
| 10 | Vakcīnas lietošana apturēta vai atsaukta |
| 11 | Vakcinācijas iestāde pārtrauc savu darbību |
| 12 | Cits iemesls (norādīt) |

Piezīme. \*\* Dokumenta rekvizītus "datums", "paraksts" un "Z. v." neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu."

Ministru prezidents A. K. Kariņš

Veselības ministre I. Viņķele